"Ашә, ахәылчаԥа, ашыла инаркны ақыҭа аҟынтәигьы иааҳгоит, ара (ақьафурҭаҟны-аред.) аԥсуа чыс ҟаҳҵоит. Жәашықәса раахыижьҭеи гәҭакыс исыман Сҭампыл ақалақь аҟны аԥсуаа рхәы ахьыҟарҵо ҭыԥк аартра, хышықәса ҵуеит уи алыршахеижьҭеи. Сҭамԥыл ақалақь агәаны иҟоу ҳқьафурҭа рдыруеит аԥсуаа, ачерқьезцәа, адыгаа, ауаԥсаа, аҟабардацәа, иаҳзаауеит аҭырқәцәагьы, ҳчыс ргәаԥхоит. Аԥсуа сыӡбал, абысҭа, ашә рҟәыҷны аҵыбра аҭаны бзиа ибаны ирфоит. Ақалақь анапхгара иреиуоу урҭӷьы ҳзаалоит. Ахәы ҟазҵо сыԥшәма ԥҳәыс Гиулиан Храҷаԥҳа лоуп, лан, ланду рҟынтәи ақыҭаҿы илбаз, ирҿылҵааз ала. Аԥснынтәигьы иаҳзаауа ҳразҵаауеит ахәы агьама шԥарбеи ҳәа, зегьы ирҳәоит рандуцәа иҟарҵоз ачыс агьама амоуп ҳәа. Ҳара ара ауаа акрырҿаҵара мацара акәӡам ҳзызхәыцо, иаҳҭахуп аԥсуаа зусҭцәоу, рнапы злакә рбарц. Аԥсуаа рчыс ргәаԥхар Аԥсны ргәаԥхоит ҳәа аҳазхәыцуеит, иаҳагьы ҳус иацаҳҵандаз ҳәа ҳашьҭоуп", - иҳәеит Саӡба.